cyanic-selkie/wikianc huggingface dataset:
নাজমুল হক
জীবন
মেজর নাজমুল হক ১৯৩৮ সালের ১ আগস্ট চট্টগ্রামের লোহাগাড়ার তৎকালীন সাতকানিয়া উপজেলার অন্তর্গত আমিরাবাদ ইউনিয়নে জন্মগ্রহণ করেন। তার বাবা অ্যাডভোকেট হাফেজ আহমদ, মা জয়নাব বেগম। তিনি কৃতিত্বের সঙ্গে কুমিল্লার পেশোয়ারা পাঠশালা থেকে ম্যাট্রিকুলেশন ও ঢাকার জগন্নাথ কলেজ থেকে উচ্চমাধ্যমিক পাস করেন। ঢাকা আহসান উল্লাহ ইঞ্জিনিয়ারিং কলেজে (বর্তমানে বুয়েট) দ্বিতীয় বর্ষে পড়ার সময়ই যোগ দেন পাকিস্তান সেনাবাহিনীতে। ১৯৬২ খ্রিষ্টাব্দের ১৪ অক্টোবর আর্টিলারী কোরে কমিশন লাভ করেন।
মুক্তিযুদ্ধে অবদান
মুক্তিযুদ্ধের সময় নাজমুল হক পাকিস্তান সেনাবাহিনীতে মেজর পদে দায়িত্বপ্রাপ্ত ছিলেন। তিনি রাজশাহী জেলা, পাবনা জেলা, বগুড়া জেলা এবং দিনাজপুর জেলার অংশবিশেষ নিয়ে গড়ে ওঠা ৭ নং সেক্টরের কমান্ডার পদে ১৯৭১ এর এপ্রিল থেকে অগাস্ট মাস পর্যন্ত দায়িত্ব পালন করেছেন। তরংগপুর ছিল তার হেডকোয়ার্টার। তার সেক্টরে তিনি গেরিলা যুদ্ধ পরিচালনা করতেন এবং মুক্তিবাহিনীকে প্রশিক্ষণ দিতেন যারা প্রথাগত সামরিক প্রশিক্ষণপ্রাপ্ত ছিলো না। প্রায় পনের হাজার মুক্তিযোদ্ধা এ সেক্টরে যুদ্ধ করেছেন। বীরশ্রেষ্ঠ ক্যাপ্টেন মহিউদ্দীন জাহাঙ্গীর তার অধীনেই যুদ্ধ করেন।
১৮ মার্চ, ১৯৭১ তারিখে মেজর নাজমুল হককে নওগাঁয় ৭ ইপিআর উইংয়ের অধিনায়ক করে পাঠানো হয়। ২৫ মার্চ, ১৯৭১ এ পাকিস্তানি বাহিনীর বর্বর অপারেশন সার্চলাইট শুরু হলে পরদিন স্বাধীন বাংলার পতাকা উত্তোলন করে নওগাঁ মহকুমাকে শত্রুমুক্ত স্বাধীন বাংলার অংশ ঘোষণা করেন তিনি। স্থানীয় যুবকদের হাতে তিনি তুলে দেন অস্ত্র। স্বেচ্ছাসেবক যুবকদের নিয়ে গঠন করেন ইপিআর মুজাহিদ বাহিনী। সেই বাহিনীর অধিনায়ক হিসেবে প্রথমেই তিনি নওগাঁ ও বগুড়ার পাকিস্তানি হানাদারদের ক্যাম্প দখল করে শত্রুমুক্ত করেন গোটা বগুড়া জেলা। ২৮ মার্চ, ১৯৭১ তারিখে তার বাহিনীর দ্বিমুখী আক্রমণে রাজশাহী ক্যান্টনমেন্টে অবরুদ্ধ হয়ে পড়ে হানাদাররা। দিনাজপুরের ধনধনিয়াপাড়ায় ১৮ জুন, ১৯৭১ তারিখে বড় রকমের এক যুদ্ধের পর ওই এলাকা মেজর নাজমুলের বাহিনীর দখলে আসে। এতে ১৪ জন পাকিস্তানি সেনা মারা যায়।
মৃত্যু
thumb|সোনা মসজিদ আঙিনায় অবস্থিত মেজর নাজমুল হক ও [[বীর শ্রেষ্ঠ ক্যাপ্টেন মহিউদ্দিন জাহাঙ্গীরের সমাধি]] ১৯৭১ সালের ২৭ সেপ্টেম্বর মেজর নাজমুল হক মিত্রবাহিনীর সঙ্গে উচ্চপর্যায়ের বৈঠক শেষে ভারতের শিলিগুড়ি ক্যান্টনমেন্ট থেকে ফেরার পথে দুর্ঘটনায় প্রাণ হারান। চাঁপাইনবাবগঞ্জের শিবগঞ্জ থানার অন্যতম ঐতিহাসিক স্থাপনা ছোট সোনা মসজিদ এর প্রাঙ্গনে মেজর নাজমুল হকের সমাধি রয়েছে। তার মৃত্যুর পর মেজর কাজী নুরুজ্জামানকে ৭ম সেক্টরের নতুন সেক্টর কমান্ডার হিসেবে নিয়োগ দেয়া হয়।
আরও পড়ুন
১. দৈনিক প্রথম আলো, "স্মরণ মুক্তিযুদ্ধের বীর মেজর নাজমুল" নাসির উদ্দিন হায়দার, ২৭.০৯.২০০৯
দয়াল পুর
দয়াল পুর (Dayal Pur) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পূর্ব জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দয়াল পুর শহরের জনসংখ্যা হল ১২,৯৯৪ জন। এর মধ্যে পুরুষ ৫৪%, এবং নারী ৪৬%।
এখানে সাক্ষরতার হার ৭২%, । পুরুষদের মধ্যে সাক্ষরতার হার ৭৯%, এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে দয়াল পুর এর সাক্ষরতার হার বেশি।
সেনগোকু যুগ
সেনগোকু যুগ (戦国時代? সেন্‌গোকু জিদাই, অর্থ: 'গৃহযুদ্ধের যুগ') বলতে জাপানের ইতিহাসে কমবেশি ১৪৬৭ খ্রিঃ থেকে ১৬০৩ খ্রিঃ পর্যন্ত সময়কালকে বোঝায়। এই সময়ের বৈশিষ্ট ছিল অবিরাম সামাজিক আলোড়ন, রাজনৈতিক ষড়যন্ত্র ও সামরিক সংঘর্ষ। জাপানি ঐতিহাসিকরা এই সাদৃশ্যের কথা মাথায় রেখেই চীনের যুদ্ধরত রাজ্যসমূহের যুগের অনুকরণে এই যুগের নামকরণ করেন, যদিও অন্য কোনওভাবে চীন ও জাপানের যুগ দুটির সম্পর্ক নেই। তোকুগাওয়া শোগুনতন্ত্রের অধীনে ১৬০৩ খ্রিঃ সমস্ত রাজনৈতিক ক্ষমতার একত্রীকরণ ঘটার মাধ্যমে এই যুগ সমাপ্ত হয়।
বর্ণনা
এই সময়ে জাপানের সম্রাট খাতায় কলমে রাষ্ট্রের প্রধান হলেও তার প্রকৃত ক্ষমতা ছিল না। সম্রাটের নামে রাজ্য চালাতেন শোগুন পদবিশিষ্ট এক অভিজাত, যাঁর পদাধিকার কমবেশি বর্তমান সামরিক জেনারালিসিমো পদটির অনুরূপ ছিল। সেন্‌গোকু যুগের ঠিক আগের পর্যায়ে ক্রমশ স্থানীয় সামন্তপ্রভু বা দাইমিয়োরা নিজেদের হাতে অধিকতর ক্ষমতা কুক্ষিগত করে ফেললে শোগুন দুর্বল ও অপ্রাসঙ্গিক হয়ে পড়তে থাকেন। সমকালীন আশিকাগা শোগুনতন্ত্র পূর্ববর্তী কামাকুরা শোগুনতন্ত্রের কাঠামো বজায় রেখে একই রকম যোদ্ধানির্ভর সরকার ও অর্থনৈতিক বাধ্যবাধকতা মেনে চলত, যা ১২৩২ খ্রিঃ হোওজোও পরিবার প্রতিষ্ঠিত জোওয়েই কোড থেকে চলে আসছিল। কিন্তু অনেক দাইমিয়ো সেন্‌গোকু যুগের সূচনায় এই কোড মেনে চলতে অস্বীকার করেন, বিশেষত যাঁদের অধিষ্ঠান ছিল রাজধানী হেইআন-ক্যো নগর থেকে অপেক্ষাকৃত দূরে। এই সামন্তপ্রভুদের অনেকে অধিকতর ভূমি দখল ও প্রভাব বিস্তারের লক্ষ্যে পরস্পরের সঙ্গে নির্বিচার যুদ্ধবিগ্রহে অবতীর্ণ হন। একই সময়ে চীনের সাথে বাণিজ্য বেড়ে ওঠে এবং বাণিজ্যকেন্দ্রিক নগর ও বাজার গড়ে ওঠার ফলে মুদ্রার প্রচলন বৃদ্ধি পায়। এই স্বাচ্ছন্দ্য ও কৃষি ও ক্ষুদ্র শিল্পে উন্নতির ফলেও বিভিন্ন অঞ্চলে সামাজিক স্তর নির্বিশেষে অধিকতর স্বায়ত্তশাসনের আকাঙ্ক্ষা তৈরি হয়। এর অনেক আগে, চতুর্দশ শতাব্দী থেকেই ভূমিকম্প ও দুর্ভিক্ষের পর ঋণ ও করভারে জর্জরিত কৃষকরা সশস্ত্র বিদ্রোহে নামত।
১৪৬৭ থেকে ১৪৭৭ খ্রিঃ অবধি স্থায়ী এই ধরনেরই এক সংঘাত পরিণতি পায় ওওনিন যুদ্ধে, যাকে ক্ষেত্রবিশেষে ঐতিহাসিকরা সেন্‌গোকু যুগের পূর্বাভাস হিসেবে বিবেচনা করে থাকেন। হোসোকাওয়া পরিবারের "পূর্ব" সেনাবাহিনী ও তাদের মিত্রবর্গ য়ামানা পরিবারের "পশ্চিম" বাহিনীর সঙ্গে যুদ্ধে লিপ্ত হয়। রাজধানী কিয়োতো ও তৎসন্নিহিত অঞ্চলে এগারো বছর ধরে যুদ্ধ চলে, যার শেষে সমগ্র নগর প্রায় সম্পূর্ণ ধ্বংস হয়ে যায়। কিয়োতোর সংঘর্ষ তারপর পার্শ্ববর্তী রাজ্যগুলোয় ছড়িয়ে পড়ে।
তিন যুদ্ধবাজ সেনাপতি ওদা নোবুনাগা, তোয়োতোমি হিদেয়োশি এবং তোকুগাওয়া ইএআসুর পারস্পরিক অম্লমধুর প্রচেষ্টার মধ্য দিয়ে। এই তিন সেনাপতি ক্রমে জাপানকে ঐক্যবদ্ধ করতে সমর্থ হন। ১৬১৫ খ্রিঃ ওসাকা অবরোধের তোকুগাওয়া ইয়েআসু বিজয় ঘোষণার মাধ্যমে তোকুগাওয়া শোগুনতন্ত্র প্রতিষ্ঠা করেন। এর মাধ্যমে জাপান প্রায় আড়াই শতাব্দীব্যাপী শান্তির যুগে প্রবেশ করে।
.এফকে
.এফকে (.fk) ফক্‌ল্যান্ড দ্বীপপুঞ্জের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধনের আবেদনকারীকে অবশ্যই ফক্‌ল্যান্ড দ্বীপপুঞ্জের অধীবাসী হতে হবে।
নিবন্ধন শুধু নিম্নের দ্বিতীয স্তরের অধীন তৃতীয় স্তরের মধ্যে সীমাবদ্ধ:
বহিঃসংযোগ
Toppdomän
আয়েশা বেদোরা চৌধুরী
আয়েশা বেদোরা চৌধুরী (১৯৩৫ – ১৯৭১) একজন বাংলাদেশী ডাক্তার, যিনি বাংলাদেশের স্বাধীনতা যুদ্ধে নিহত হন। তিনি বাংলাদেশের অন্যতম শহীদ বুদ্ধিজীবী।
পেশা
আয়েশা বেদোরা চৌধুরীর সর্বপ্রথম চাকরি করেন ভারতের আসামের গুয়াহাটির একটি সরকারি হাসপাতালে। তারপর তিনি দেশত্যাগ করে পূর্ব পাকিস্তানের ঢাকায় চলে যান এবং ঢাকা মেডিকেল কলেজ ও হাসপাতালে যোগ দেন। তিনি স্টেট ব্যাংক অব পাকিস্তানে মেডিকেল অফিসার হিসেবেও কাজ করেন। ১৯৭১ সালের ২৫ মার্চের পর বাংলাদেশের স্বাধীনতা যুদ্ধ শুরু হলে, তিনি মুক্তিযোদ্ধাদের চিকিৎসা প্রদান করতেন এবং তাদের আশ্রয় দিতেন।
মৃত্যু
১৯৭১ সালের ১৬ ডিসেম্বর পাকিস্তানি বাহিনী ভারতীয় সশস্ত্র বাহিনী ও মুক্তিবাহিনীর কাছে আত্মসমর্পণ করে। সেই দিন তিনি ধানমন্ডি-১৮ এ শেখ মুজিবুর রহমানের বাসায় গিয়েছিলেন। সেটি শেখ মুজিবের ব্যক্তিগত বাসভবন ছিল। এই বাড়িতে শেখ মুজিবুর রহমানের স্ত্রী বেগম ফজিলাতুন্নেসা ও তাদের দুই মেয়ে শেখ রেহানা ও শেখ হাসিনা বাস করতেন। যখন আয়েশা বেদোরার গাড়ি বাসার গেটের কাছে আসে, তখন পাকিস্তানি সৈন্যদের একটা দল সেখানে অবস্থান করছিল এবং তারা জানতো না যে পাকিস্তান বাহিনী আত্মসমর্পণ করেছে। তারা গাড়ি লক্ষ্য করে গুলি ছুড়ে। গুলিবিদ্ধ অবস্থায় আয়েশা বেদোরা চৌধুরীর মৃত্যু হয়।
মরিয়মনগর বালিকা উচ্চ বিদ্যালয়
মরিয়মনগর বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার রাঙ্গুনিয়া উপজেলার অন্তর্গত মরিয়মনগর ইউনিয়নের ৪নং ওয়ার্ড মরমপাড়ায় অবস্থিত।
ইতিহাস
১৯৬৮ সালে বিদ্যালয়টি প্রতিষ্ঠিত হয়। জনাব আলহাজ্ব সাইফুল হক তার স্ত্রী জনাবা আলহাজ্ব নেশা বেগম-এর দানকৃত জমির উপর এ বিদ্যালয়টি প্রতিষ্ঠা করেন। ১৯৭৫ সালে সর্বপ্রথম এ বিদ্যালয় থেকে বোর্ড পরীক্ষায় অংশগ্রহণ করে এবং ১৯৮৪ সালের ১ এপ্রিল বিদ্যালয়টি এমপিও ভুক্ত হয়।
ব্যবস্থাপনা
বিদ্যালয় পরিচালনার জন্য জনাব আলহাজ্ব আবুল কাশেম চিশতীকে সভাপতি করে ১১ জন বিশিষ্ট একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক জনাব মোহাম্মদ নুরুল হক। এছাড়া আরো ১১ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
অবকাঠামো
বিদ্যালয়ে ২টি দ্বিতল ভবন রয়েছে। এতে প্রধান শিক্ষকের কার্যালয়, শিক্ষক মিলনায়তন এবং শ্রেণীকক্ষ সহ মোট ১৩টি কক্ষ রয়েছে।
শিক্ষা কার্যক্রম
এটি একটি বালিকা মাধ্যমিক বিদ্যালয়। বর্তমানে আড়াই শতাধিক শিক্ষার্থী এ বিদ্যালয়ে অধ্যয়নরত আছে।
এপিডার্মো ডিসপ্লেশিয়া ভেরুকোফরমিস
রোগের লক্ষণ চিহ্ন সাধারণত ১ (এক) থেকে ২০ (কুড়ি) বছর বয়সের মধ্যেই প্রকাশ পেয়ে থাকে । তবে কিছু ক্ষেত্রে মাঝ বয়সেও উপসর্গ প্রকাশ পেতে পারে । চিকিৎসক ফেলিক্স লিয়ান্ডোস্কি এবং উইলহেম লাটজ ১ম লক্ষণগুলি তুলে ধরেন বিধায় রোগের উপসর্গ ও পরিস্থিতিকে লিওয়ান্ডোস্কি-লাটজ ডিসপ্লাসিয়া নামেও প্রকাশ করা হয়ে থাকে।
ওমর তামিম
২০১৩ এ, ইরাকে এপিডার্মো ডিসপ্লেশিয়া ভেরুকোফরমিস আক্রান্ত হিসাবে লিপিবদ্ধ হয়। তবে প্রাথমিকভাবে প্রকৃত রোগ চিহ্নিত না করতে পারায় কোন প্রকার চিকিৎসা ব্যবস্থা নেওয়া সম্ভব হয়নি।
আবুল বাজানদার
খুলনার পাইকগাছার ২৫ বছর বয়সী যুবক আবুল বাজানদার বাংলাদেশে চিহ্নিত হওয়া প্রথম ইভি এর শিকার। বাজানদারের দুই হাত ও পায়ে প্রথমে ছোট ছোট আঁচিল হয়েছিল। তাঁর দুই হাত এবং পায়ের কিছু অংশ বিকৃত হয়ে অনেকটা গাছের শেকড়ের মতো রূপ নিয়েছিল। ঢাকা মেডিকেল কলেজ (ঢামেক) হাসপাতালের প্লাস্টিক সার্জারী বিভাগের তত্ত্বাবধানে ধাপে ধাপে ১৬টি অপারেশনের ফলে আবুল বাজানদার স্বাভাবিক জীবনে ফিরে আসছে। ঢাকা মেডিকেল কলেজ হাসপাতালের প্লাস্টিক সার্জারি বিভাগের কো-অর্ডিনেটর ডা. সামন্ত লাল সেন বলেন, বাজানদারের এই ঘটনা চিকিৎসাবিজ্ঞানের ইতিহাসে একটি মাইলফলক। তাঁর হাত ও পা এখন প্রায় ভালো। বাজানদারকে সম্পূর্ণ সুস্থ করে তুলতে আর দুটি ছোট সার্জারির প্রয়োজন হতে পারে বলে জানান ডা. সেন।
সাহানা খাতুন
২০১৭ এর জানুয়ারি, বাংলাদেশের ১০ বছর বয়সী সাহানা খাতুন ৪ মাস যাবত চামড়ার ক্ষতের চিকিৎসার পর এ রোগের শিকার হিসাবে চিহ্নিত হন। বিবিসি নিউজ এর ভাষ্যমতে, তিনি এই রোগের প্রথম মহিলা রোগী.
মোহাম্মদ তালালি
২০১৭ সালের আগস্ট, গাজার ৪২ বছর বয়সী মোহাম্মদ তালালির উপর জেরুজালেমের হাদাসাহ মেডিকেল সেন্টারের সফল অস্ত্রোপচারের খবর প্রচার হয়।
ক্রিসথেল সুয়াপা মার্টিনেজ
২০১৮ সালের অক্টোবর, হন্ডুরাসের পাঁচ বছর বয়েসী মেয়ে ক্রিসথেল সুয়াপা মার্টিনেজ এর মাঝে এ রোগের লক্ষণ চিহ্নিত হয়।
কীশোন খান
কীশোন খান ( ১ আগস্ট ১৯৭০) একজন বাংলাদেশী বংশোদ্ভূত ব্রিটিশ জাজ পিয়ানোবাদক, সুরকার,সংগীত প্রযোজক।
শৈশবকাল
খান উত্তর লন্ডনে বড় হয়েছিলেন এবং ছোটবেলায় পিয়ানো বাজানো শিখেছিলেন। তিনি পূর্ব আঙ্গলিয়া বিশ্ববিদ্যালয়ে অর্থনীতি বিষয়ে পড়াশোনা করেছিলেন। বিশ দশকের সময় তিনি কিউবাতে কিছুকাল বসবাস করেছিলেন, যার ফলে তিনি আফ্রো-কিউবার সংগীতের কিছুটা জানেন।
কর্মজীবন
১৯৯৯ সালে, খান আফ্রো-কিউবার ফান জাজ ব্যান্ড মোটিম্বা প্রতিষ্ঠা করেছিলেন। মতিমবার লাইনআপের মধ্যে রয়েছে জাস্টিন থুরগুর (ট্রম্বোন), গ্রিমে ফ্লাওয়ারস (ট্রাম্পট), ওরেস্টে নোদা (পার্কাসন), জিমি মার্টিনেজ (বেজ), জাভিয়ের ক্যামিলো (ভোকাল), ফিল দাউসন (গিটার), এবং তনসে ইব্রাহিম (ড্রামস)। ২০০৩ সালে, মতিম্বার প্রথম অ্যালবাম মাংকি ভাইব্রেশন প্রকাশিত হয়েছিল।
খান আফ্রিকা এবং ল্যাটিন আমেরিকার লোকদের সাথে বাংলাদেশী সংগীত ঐতিহ্যের সংমিশ্রণে একটি মিউজিকাল প্রজেক্ট লোখক্ষি টেরা স্থাপন করেছিলেন । মতিম্বা ক্রূর কয়েক সদস্য লোকখি টেরার হয়ে গান করেন; এছাড়াও, এই ব্যান্ডটিতে বাঙালি কণ্ঠশিল্পী সোহিনী আলম, অ্যানন সিদ্দিকা এবং আনির খান প্রমুখ উপস্থিত রয়েছিলেন। লোকখী টেরা আজ অবধি দুটি অ্যালবাম প্রকাশ করেছে।
আশআরিদের তালিকা
আশ'আরী হচ্ছে তারা যারা ইমাম আবু আল-হাসান আল-আশ'আর প্রদত্তধর্মতত্ত্বের ব্যাখ্যা মেনে চলে। আশআরিবাদ বা আশআরি ধর্মতত্ত্ব (الأشعرية   ) হল ইসলামী ধর্মতত্ত্বের অন্যতম প্রধান সুন্নি ্ধারা, যা ৯ম-১০শ শতাব্দীতে আরব মুসলিম পন্ডিত, শাফিঈ আইনবিদ, এবং শিক্ষাবিদ আবু আল-হাসান আল-আশআরি দ্বারা প্রতিষ্ঠিত হয়।  এটি শাস্ত্রীয় কর্তৃত্ব, যুক্তিবাদের উপর ভিত্তি করে একটি গোঁড়া মতবাদ  প্রতিষ্ঠা করেছিল।
আল-আশরি ইসলামের পবিত্র ধর্মগ্রন্থের উপর নির্ভরতা এবং আল্লাহর গুণাবলী সম্পর্কিত ধর্মতাত্ত্বিক যুক্তিবাদ উভয়ের উপর ভিত্তি করে ইসলামিক ধর্মতত্ত্বের আথারি এবং মু'তাজিলা ধারার মতবাদের মধ্যে একটি মধ্যম পথ প্রতিষ্ঠা করেছিলেন।   আশআরিবাদ শেষ পর্যন্ত সুন্নি ইসলামের মধ্যে ধর্মতাত্ত্বিক চিন্তাধারার প্রধান মাধ্যম হয়ে ওঠে,  এবং ইসলামের ইতিহাসে ইসলামিক ধর্মতত্ত্বের একক সবচেয়ে গুরুত্বপূর্ণ শাখা হিসেবে বিবেচিত হয়।
হানাফি
আশআরী মাযহাবের অনুসারী কিছু হানাফীঃ
জেফ হ্যামন্ড
জেফ্রি রবার্ট হ্যামন্ড (Jeff Hammond; জন্ম: ১৯ এপ্রিল, ১৯৫০) দক্ষিণ অস্ট্রেলিয়ার উত্তর অ্যাডিলেড এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭২ থেকে ১৯৭৩ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন জেফ হ্যামন্ড।
প্রথম-শ্রেণীর ক্রিকেট
১৯৬৯-৭০ মৌসুম থেকে ১৯৮০-৮১ মৌসুম পর্যন্ত জেফ হ্যামন্ডের প্রথম-শ্রেণীর খেলোয়াড়ী জীবন চলমান ছিল। সাউথ অস্ট্রেলিয়ার ফাস্ট বোলাররূপে জেফ হ্যামন্ডের প্রথম-শ্রেণীর ক্রিকেটে অভিষেক ঘটে ১৯৬৯ সালে। ১৯৭০-৭১ মৌসুমে সাউথ অস্ট্রেলিয়ার পক্ষে নিজস্ব দ্বিতীয় বছরে ৩৪ উইকেট পান।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন জেফ হ্যামন্ড। ১৯৭২ সালে অস্ট্রেলিয়া দলের সর্বকনিষ্ঠ সদস্য হিসেবে ইংল্যান্ড গমন করেন। তবে, অ্যাশেজ সিরিজের কোন টেস্টে অংশগ্রহণ করার সুযোগ পাননি। তবে, ২৮ আগস্ট, ১৯৭২ তারিখে বার্মিংহামে স্বাগতিক ইংল্যান্ড দলের বিপক্ষে একমাত্র ওডিআইয়ে অংশ নেন তিনি। খেলায় তিনি ১/৪১ বোলিং পরিসংখ্যান গড়েন। মাইনর কাউন্টিজের খেলায় ৬/১৫ পান। পিঠের সমস্যা নিয়েও সফলতার স্বাক্ষর রাখেন তিনি।
১৬ ফেব্রুয়ারি, ১৯৭৩ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২১ এপ্রিল, ১৯৭৩ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। অংশগ্রহণকৃত সবগুলো টেস্টই ওয়েস্ট ইন্ডিজের বিপক্ষে খেলেন।
১৯৭২-৭৩ মৌসুমে ওয়েস্ট ইন্ডিজ সফরে তাকে অস্ট্রেলিয়া দলে রাখা হয়। আঘাতপ্রাপ্ত ডেনিস লিলি’র অনুপস্থিতিতে টেস্ট ক্রিকেটে অভিষেক পর্ব সম্পন্ন হয়। হ্যামন্ডের ভূমিকা ও তার সাথে উদ্বোধনী বোলিং অংশীদার ম্যাক্স ওয়াকারকে অস্ট্রেলিয়ার বিস্ময়কর সিরিজ বিজয়ে প্রধান চালিকাশক্তি হিসেবে বিবেচনা করা হয়।
গায়ানা টেস্টে ওয়েস্ট ইন্ডিজের শীর্ষসারির চারজন ব্যাটসম্যানকে আউট করে ৪২/৪ দাঁড় করান ও অস্ট্রেলিয়াকে ১০ উইকেটে জয় এনে দেন। তবে, নিজ দেশে ফেরাকালীন ভাঙ্গা পা নিয়ে বাড়ি ফেরেন। এরপর, ডেনিস লিলি, জেফ থমসন ও ম্যাক্স ওয়াকারের বোলিং শৈলীর কাছে তিনি কখনো নিজেকে প্রতিদ্বন্দ্বিতায় অবতীর্ণ করতে পারেননি।
অবসর
পুরো খেলোয়াড়ী জীবনে আঘাতপ্রাপ্তি তার নিত্যসঙ্গী ছিল ও পিঠের সমস্যার কারণে খেলার জগৎ থেকে দূরে সড়ে আসতে হয়। ১৯৮০ সালে ক্রিকেট খেলা থেকে অবসর গ্রহণ করেন। ১৯৯৩ সালে সাউথ অস্ট্রেলিয়ার কোচ হিসেবে নিযুক্ত হন। ১৯৯৫-৯৬ মৌসুমে সাউথ অস্ট্রেলিয়াকে শেফিল্ড শিল্ডের শিরোপা বিজয়ে নেতৃত্ব দেন। ২০০০ সালে গ্ল্যামারগনের কোচ হিসেবে নিযুক্তি লাভ করেন। ২০০৭ সালে সাউথ অস্ট্রেলিয়ান ক্রিকেট অ্যাসোসিয়শন বোর্ডের সদস্যরূপে মনোনীত হন।
জেফ হ্যামন্ড বৈদ্যুতিক প্রকৌশলী ডিপ্লোমাধারী। ১৯৯০-এর দশকের শুরুরদিকে টেলিকম অস্ট্রেলিয়ার ম্যানেজম্যান্ট দলের সদস্য হন। এরপর তিনি ক্রিকেট প্রশাসনে ঝুঁকে পড়েন। ব্যক্তিগত জীবনে বিবাহিত তিনি। তার সন্তান অ্যাশলে হ্যামন্ড সাউথ অস্ট্রেলিয়ার পক্ষে প্রথম-শ্রেণীর ক্রিকেটে অংশগ্রহণ করেছিলেন।
লেডি হায়দারী ক্লাব
থাম্ব| ১৯৫২ সালে [[এলিয়ানর রুজভেল্ট লেডি হায়দারী ক্লাবে বক্তব্য দিচ্ছেন ]] লেডি হায়দারি ক্লাব (১৯২৯) হলো ভারতের হায়দ্রাবাদ প্রদেশের মহিলাদের একটি অভিজাত ক্লাব। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো।
ইতিহাস
১৯২৯ সালে আমিনা হায়দারির মাধ্যমে লেডি হায়দারী ক্লাব শুরু হয়। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। আমিনা হায়দারী হলেন স্যার আকবর হায়দারীর স্ত্রী। তিনি নিজামের নির্বাহী পরিষদের সভাপতি ছিলেন। এই ক্লাবটি ভারতীয় ও ব্রিটিশ নারী এবং হায়দ্রাবাদ মহিলা সমিতি ক্লাব কর্তৃক ব্যবহৃত হয়।
১৯৫২ সালে ক্লাবটিতে সামাজিক কর্মীদের নিয়ে একটি সম্মেলন অনুষ্ঠিত হয়। এই সম্মেলনে বক্তব্য দিতে আসেন এলিয়ানর রুজভেল্ট।
অবকাঠামো
ক্লাব ভবনটির নকশা করেন জেইন ইয়ার জং। এতে একটি বিশেষ প্রবেশদ্বার ছিলো যা পর্দাযুক্ত নারীদের গাড়ী প্রবেশ ও বের হতে পারতো, কিন্তু লোকজন তা দেখতে পেতো না। বড় প্রবেশদ্বারের পরে ছিলো কক্ষ এবং হলরুম। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। ক্লাব একবার দরিদ্রদের জন্য একটি স্কুল চালু করেছিলো। সেখানে উর্দু, তেলুগু এবং ইংরেজি ভাষার বইবিশিষ্ট একটি গ্রন্থাগার ছিল।
বর্তমান
ক্লাবের ভবনটি ১৯৮৬ সালে গান্ধী মেডিকেল কলেজের অংশ হিসাবে সংযুক্ত করা হয়। কলেজ কর্তৃপক্ষ মনে করেছিলো যে ক্লাবটি যে স্থানে অবস্থিত ছিলো, তা যথাযথ নয়। তাছাড়া ক্লাবটিও তার ভবনকে কলেজের ব্যবহার করার অনুমতি দেয়। ২০১১ সালে ক্লাবটির সদস্য ছিলেন ১২০ জন। সদস্যদের জন্য এর ভবন সংস্কারের প্রয়োজন ছিল।
ফিগমা (সফটওয়্যার)
ফিগমা হল ইন্টারফেস ডিজাইনের জন্য একটি সহযোগী ওয়েব অ্যাপ্লিকেশন, যেখানে ম্যাকওএস এবং উইন্ডোজের জন্য ডেস্কটপ অ্যাপ্লিকেশন দ্বারা অতিরিক্ত অফলাইন বৈশিষ্ট্যগুলি প্রয়োগ করা হয়েছে। ফিগমা রিয়েল-টাইম সহযোগিতার উপর জোর দিয়ে ব্যবহারকারীর ইন্টারফেস এবং ব্যবহারকারীর অভিজ্ঞতা ডিজাইনের উপর ফোকাস করে,, বিভিন্ন ভেক্টর গ্রাফিক্স এডিটর এবং প্রোটোটাইপিং টুল ব্যবহার করার ব্যবস্থা করা হয়েছে। ফিগমা মোবাইল অ্যাপটিতে মোবাইল এবং ট্যাবলেট ডিভাইসে রিয়েল-টাইমে ফিগমা প্রোটোটাইপ ডিজাইন দেখার এবং কাজ করার সুবিধা আছে।
ইতিহাস
ডিলান ফিল্ড এবং ইভান ওয়ালেস ব্রাউন বিশ্ববিদ্যালয়ে কম্পিউটার বিজ্ঞান পড়ার সময় ২০১২ সালে ফিগমা নিয়ে কাজ শুরু করেন। ওয়ালেস গ্রাফিক্স অধ্যয়ন করেন এবং কম্পিউটার সায়েন্স বিভাগের একজন শিক্ষক সহকারী ছিলেন, ফিল্ড সিএস বিভাগীয় আন্ডারগ্রাজুয়েট গ্রুপের চেয়ারম্যান ছিলেন।
ফিগমা-এর পিছনে মূল উদ্দেশ্য ছিল "একটি ব্রাউজারে বিনামূল্যে, সহজ, সৃজনশীল সরঞ্জাম তৈরি করে যে কেউ কিছু সৃষ্টি করতে পারে।" ফিল্ড এবং ওয়ালেস ওয়েব-ভিত্তিক গ্রাফিক্স এডিটর সফ্টওয়্যার স্থির করার আগে বিভিন্ন ধারণা নিয়ে পরীক্ষা করেছিলেন। ২০১২ সালের একটি প্রবন্ধে দ্য ব্রাউন ডেইলি হেরাল্ড অস্পষ্টভাবে ধারণা দেন যে "একটি প্রযুক্তির স্টার্টআপ যা ব্যবহারকারীদের অনলাইনে সৃজনশীলভাবে নিজেদের প্রকাশ করতে দেয়।" সেই নিবন্ধটি রিপোর্ট করেছে যে কোম্পানির প্রথম ধারণাগুলি ত্রিমাত্রিক বিষয়বস্তু তৈরির চারপাশে আবর্তিত হয়েছিল, এবং পরবর্তী ধারণাগুলি ফটো এডিটিং এবং অবজেক্ট সেগমেন্টেশনের উপর গুরুত্ব দিয়েছিলো।
ওয়ালেস কম্পিউটার সায়েন্সে ডিগ্রী শেষ করার পর ক্যালিফোর্নিয়ার ফিল্ড এর সাথে যোগ দেন এবং দুজনে পুরো সময় কোম্পানিতে কাজ শুরু করেন।
২১ এপ্রিল, ২০২১-এ, ফিগমা একটি ডিজিটাল হোয়াইটবোর্ডিং ব্যবস্থা ফিগজ্যাম নামে প্রকাশ করে, যা ব্যবহারকারীদের স্টিকি নোট, ইমোজি এবং অঙ্কন সরঞ্জামগুলির একসাথে সমন্বয় করতে দেয়।
জুন ২০২২-এ, গুগল ফর এডুকেশান ঘোষণা করেছে যে এটি ডিজাইন এবং প্রোটোটাইপিং প্ল্যাটফর্ম, সেইসাথে ফিগজ্যামকে, এডুকেশান ক্রোমবুক এ আনবে।
কাজী সাইফুদ্দীন
কাজী সাইফুদ্দীন (জন্ম: ১৯৬৪) একজন বাংলাদেশী মনোবিজ্ঞানী ও শিক্ষাবিদ। তিনি জগন্নাথ বিশ্ববিদ্যালয়ের (জবি) মনোবিজ্ঞান বিভাগের অধ্যাপক ও ﻿﻿পিরোজপুরে অবস্থিত বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের প্রথম উপাচার্য।
জন্ম
তিনি ১৯৬৪ সালে পিরোজপুরে জন্মগ্রহণ করেন। তার বাবা মুক্তিযোদ্ধা কাজী সামশুল হক ও মা বেগম ফাতিমা খাতুন।
শিক্ষাজীবন
কাজী সাইফুদ্দীন পিরোজপুরে অবস্থিত পিরোজপুর সরকারি উচ্চ বিদ্যালয় থেকে ১৯৮০ সালে এসএসসি ও সরকারি সোহরাওয়ার্দী কলেজ থেকে ১৯৮২ সালে এইচএসসি পাস করেন। তিনি রাজশাহী বিশ্ববিদ্যালয়ের মনোবিজ্ঞান বিভাগ থেকে ১৯৮৮ সালে বিএসসি (সম্মান) ও ১৯৯০ সালে এমএসসি ডিগ্রি লাভ করেন। তিনি উভয় পরীক্ষায় প্রথম স্থান অধিকার করেছিলেন। তিনি জাপানের কোবে বিশ্ববিদ্যালয় থেকে ২০০১ সালে পিএইচডি ডিগ্রি অর্জন করেন।
কর্মজীবন
সাইফুদ্দীন বাংলাদেশ সিভিল সার্ভিসের (শিক্ষা ক্যাডার) একজন সদস্য হিসেবে দেশের বিভিন্ন সরকারি কলেজে শিক্ষকতা করেছেন। পরে তিনি জগন্নাথ বিশ্ববিদ্যালয়ের মনোবিজ্ঞান বিভাগে যোগ দেন। অধ্যাপনার পাশাপাশি তিনি বিশ্ববিদ্যালয়টির সিন্ডিকেট সদস্য, লাইফ অ্যান্ড আর্থ সায়েন্স অনুষদের ডিন, বিভাগীয় সভাপতি, জগন্নাথ বিশ্ববিদ্যালয় শিক্ষক সমিতির সভাপতি ও সাধারণ সম্পাদক, বাংলাদেশ বিশ্ববিদ্যালয় শিক্ষক সমিতি ফেডারেশনের নির্বাহী সদস্য এবং বাংলাদেশ মনোবিজ্ঞান সমিতির কোষাধ্যক্ষসহ বিভিন্ন দায়িত্ব পালন করেছেন। এছাড়া তিনি একাধিক সামাজিক ও পেশাজীবী সংগঠনে সক্রিয় ভূমিকা পালন করেন।
কাজী সাইফুদ্দীন ২০২২ সালে পরবর্তী চার বছরের জন্য পিরোজপুরে অবস্থিত বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের প্রথম উপাচার্য হিসেবে নিয়োগ লাভ করেন।
প্রকাশনা
দেশীয় ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে। এ ছাড়া তিনি প্রায় ৩০টি বইয়ের রচয়িতা।
মুহিব-আলীপুরের যুদ্ধ
মুহিব-আলীপুরের যুদ্ধ ১৭৪৫ সালের ১৪ নভেম্বর বর্তমান ভারতের বিহার রাজ্যের মুহিব-আলীপুর নামক স্থানে বাংলার নবাব আলীবর্দী খানের সৈন্যবাহিনী এবং প্রথম রঘুজী ভোঁসলে ও মীর হাবিবের নেতৃত্বাধীন মারাঠা বাহিনীর মধ্যে সংঘটিত হয় । যুদ্ধে মারাঠারা শোচনীয়ভাবে পরাজিত হয় ।
পটভূমি
১৭৪৫ সালে নাগপুরের মহারাজা প্রথম রঘুজী ভোঁসলে বাংলায় আফগান বিদ্রোহের সুযোগ নিয়ে বাংলা আক্রমণ করেন । বাংলার নবাব আলীবর্দী খান এসময় আফগান বিদ্রোহ দমনে ব্যস্ত থাকায় তিনি মারাঠাদের প্রতিরোধ করতে পারেন নি । এ সুযোগে রঘুজীর মারাঠা সৈন্যরা একের পর এক উড়িষ্যা, মেদিনীপুর, বর্ধমান এবং বীরভূম দখল করে নেয়, এবং বিহার দখল করার জন্য অগ্রসর হয়।
যুদ্ধের ঘটনাবলি
মারাঠাদের বিহারের দিকে অগ্রসর হওয়ার সংবাদ পেয়ে নবাব আলীবর্দীও তাদের অনুসরণ করে বিহারে আসেন । বিহারের মুহিব-আলীপুর নামক স্থানে আলীবর্দীর বাহিনী মারাঠাদের ধরে ফেলতে সক্ষম হয়। নবাব মারাঠা বাহিনীকে আক্রমণ করেন এবং মারাঠারা শোচনীয়ভাবে পরাজিত হয় ।
ফলাফল
মুহিব-আলীপুরে পরাজয়ের পর মারাঠারা বিহার থেকে পশ্চাৎপসরণ করতে বাধ্য হয় । ফলে তাদের বিহার দখলের পরিকল্পনা ব্যর্থ হয়ে যায়। এরপর মীর হাবিবের পরামর্শে রঘুজী মুর্শিদাবাদ আক্রমণের সিদ্ধান্ত নেন  ।
পাথুরিয়াঘাটা
পাথুরিয়াঘাটা হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের একটি অঞ্চল। এটি প্রাচীন সুতানুটির একটি জনবসতি এলাকা ছিল। এক সময় ধনী বাঙালিরা এই অঞ্চলে বাস করতেন। বর্তমানে এটি মূলত মাড়োয়ারি অধ্যুষিত অঞ্চল। এই অঞ্চলে ব্রিটিশ আমলের অনেক বাড়ি দেখা যায়।
ঠাকুর পরিবার
পাথুরিয়াঘাটা অঞ্চলের অন্যতম প্রাচীন ও প্রভাবশালী বাসিন্দা ছিলেন ঠাকুর পরিবারের সদস্যরা। ১৮শ শতাব্দীতে ইংরেজরা গোবিন্দপুর অঞ্চলে ফোর্ট উইলিয়াম দুর্গ নির্মাণের কাজ শুরু করলে জয়রাম ঠাকুর সেখান থেকে পাথুরিয়াঘাটায় চলে আসেন। তিনি ব্যবসা ও চন্দনগরের ফরাসি সরকারের দেওয়ানের কাজ করে প্রভূত অর্থ উপার্জন করেছিলেন। তাঁর পুত্র দর্পনারায়ণ ঠাকুরকে (১৭৩১-১৭৯৩) অনেকে ঠাকুর পরিবারের প্রতিষ্ঠাতা মনে করেন। কলকাতা পৌরসংস্থার ২১ নং ওয়ার্ডে মহর্ষি দেবেন্দ্র রোড ও যদুলাল মল্লিক রোডের মধ্যবর্তী এলাকায় তাঁর নামে একটি রাস্তা আছে। এটি জোড়াবাগান থানার অধীনে পড়ে। ঠাকুর পরিবারের সদস্যরা পাথুরিয়াঘাটা, জোড়াসাঁকো, কয়লাহাটা ও চোরবাগানে বাড়ি করেছিলেন। এই সবকটিই উত্তর কলকাতায় অবস্থিত। পাথুরিয়াঘাটা ঠাকুর পরিবারের কয়েক জন বিশিষ্ট সদস্য হলেন হরকুমার ঠাকুর (১৭৯৮-১৮৫৮), প্রসন্নকুমার ঠাকুর (১৮০১-১৮৮৬), যতীন্দ্রমোহন ঠাকুর (১৮৩১-১৯০৮) ও প্রদ্যোৎকুমার ঠাকুর (১৯৭৩-১৯৪২)। নাপেহাটায় প্রসন্নকুমার ঠাকুর একটি বিরাট বাড়ি নির্মাণ করেছিলেন। এই বাড়িটি লোকমুখে ‘টেগোল প্যালেস’ নামে পরিচিত ছিল। বর্তমানে এই বাড়িটির ঠিকানা ১৩, ১৩এ ও ১৩বি প্রসন্নকুমার ঠাকুর স্ট্রিট। ২৬ নং প্রসন্নকুমার স্ট্রিটের ‘টেগোর কাসল’ বাড়িটি অধিক গুরুত্বপূর্ণ। যতীন্দ্রমোহন ঠাকুর এই বাড়িটি নির্মাণ করেন। তিনি ভারতীয় শৈলীর পরিবর্তে ইংরেজ দুর্গের আকারে এই বাড়িটি নির্মাণ করেন। বাড়িটিতে ইংল্যান্ডের উইন্ডসর কাসলের আদলে উঁচু একটি কেন্দ্রীয় মিনার রয়েছে। ইংল্যান্ডের বিগ বেন টাওয়ারের ঘড়ির মতো একটি ঘড়িও তিনি আমদানি করেছিলেন। এমনকি এই দুর্গে ইউনিয়ন জ্যাক ওড়ানোর অনুমতিও তিনি আদায় করেছিলেন। ১৯৫৪ সালে এস. বি. হাউস অ্যান্ড ল্যান্ড প্রাইভেট লিমিটেডের হরিদাস মুন্ধ্রা এই বাড়িটি অধিগ্রহণ করেন। তারপর থেকে এই বাড়িটিতে অনেক পরিবর্তন আনা হয়েছে।
বঙ্গ নাট্যালয়
টেগোর কাসলে একটি নাট্যমঞ্চ ছিল। ঠাকুর পরিবার ১৮৫৯ থেকে ১৮৭২ সাল পর্যন্ত বঙ্গ নাট্যালয় পৃষ্ঠপোষকতা করেছেন। যতীন্দ্রমোহন ঠাকুর ও তাঁর ভাই সুরেন্দ্রমোহন ঠাকুর এই নাট্যালয় স্থাপন করেন। এঁরা দুজনেই নাট্যানুরাগী ছিলেন। ১৮৫৯ সালের জুলাই মাসে এই নাট্যমঞ্চে সংস্কৃতে কালিদাসেরমালবিকাগ্নিমিত্রম্ নাটকটি অভিনীত হয়। এটিই ছিল এই মঞ্চে অভিনীত প্রথম নাটক।
সংবাদ প্রভাকর
পাথুরিয়াঘাটার যোগেন্দ্রমোহন ঠাকুর ঈশ্বরচন্দ্র গুপ্তকে সংবাদ প্রভাকর চালু করতে সাহায্য করেছিলেন। ১৮৩১ সালের ২৮ জানুয়ারি এই সাপ্তাহিক সংবাদপত্রটি প্রথম প্রকাশিত হয়। পরবর্তীকালে এটি দৈনিক সংবাদপত্রে পরিণত হয় এবং আধুনিক বাঙালি সমাজ গঠনে বিশেষ ভূমিকা গ্রহণ করে।
মল্লিক পরিবার
প্রসন্নকুমার ঠাকুর স্ট্রিটে টেগোর কাসলের কাছেই ছিল মল্লিক পরিবারের বাড়ি। এই বাড়ির কাছেই ১৮৮৭ সালে স্থাপিত হয়েছিল মেট্রোপলিটান স্কুলের বড়বাজার শাখা। মল্লিক পরিবারের যদুলাল মল্লিক (১৮৪৪-১৮৯৪) সমাজ ও আইন ক্ষেত্রে বহু অবদান রেখেছিলেন। তিনি ওরিয়েন্টাল সেমিনারি থেকে প্রবেশিকা পরীক্ষায় উত্তীর্ণ হয়েছিলেন। এই স্কুলের উন্নতিকল্পে তিনি প্রভূত অর্থ দান করেছিলেন। পাথুরিয়াঘাটায় যদুলাল মল্লিকের নামে একটি রাস্তাও আছে। তাঁর পুত্র মন্মথনাথ মল্লিক আলিপুর পশুশালা থেকে দুটি জেব্রা এনেছিলেন কলকাতার রাস্তায় তাঁর গাড়ি টানার জন্য। তাঁর নয়টি গাড়ি ও প্রচুর ঘোড়া ছিল। যদুলাল মল্লিকের পৌত্র প্রদ্যুম্নকুমার মল্লিকের ৩৫টি গাড়ি ছিল। এর মধ্যে ১০টি ছিল রোলস রয়েস। মল্লিক পরিবার দাতব্য ক্ষেত্রেও প্রচুর দানধ্যান করেছিল।
ঘোষ পরিবার
পাথুরিয়াঘাটায় ঘোষ পরিবারের বাস ওয়ারেন হেস্টিংসের সময় থেকে। কথিত আছে হেস্টিংস ও তাঁর পত্নী ঘোষ বাড়িতে এসেছিলেন। হেস্টিংসের করণিক রামলোচন ঘোষের নাতি খেলাতচন্দ্র ঘোষ (১৮২৯-১৮৭৮) ৪৬ পাথুরিয়াঘাটা স্ট্রিট থেকে পরিবারের বাস উঠিয়ে নিয়ে যান ৪৭ পাথুরিয়াঘাটা স্ট্রিটের নতুন বাড়িতে। সংগীত ও দাতব্য ক্ষেত্রে এই পরিবারের বিশেষ অবদান আছে। ২৪ নং ওয়ার্ডে খেলাতচন্দ্র ঘোষের নামে একটি রাস্তাও আছে। ৪৭ পাথুরিয়াঘাটা স্ট্রিটের ঘোষ পরিবারের উত্তরসূরিরা হলেন খেলাতচন্দ্র ঘোষ, রমানাথ ঘোষ, সিদ্ধেশ্বর ঘোষ (যিনি লেখক বিভূতিভূষণ বন্দ্যোপাধ্যায়কে অর্থসাহায্য করেন) ও তাঁর ভাই অক্ষয় ঘোষ। বর্তমানে এই বাড়িতে প্রদীপ ঘোষের পৃষ্ঠপোষকতায় সারা বাংলা সংগীত সম্মেলনের আয়োজন করা হয়।
ঘোষ পরিবারের ৪৬ পাথুরিয়াঘাটা স্ট্রিটের বাড়িতেও ১৯৩৭ সালে সারা বাংলা সংগীত সম্মেলন শুরু হয়। ভারতীয় শাস্ত্রীয় সংগীত সেই সময় বেশ জনপ্রিয় ছিল। শুধুমাত্র বাইজিরাই তখন প্রকাশ্যে গান গাইতেন। মন্মথনাথ ঘোষ (১৯০৮-১৯৮৩) প্রথম পৃষ্ঠপোষকতা করে হিরাবাই বারোদেকর নামে এক বিশিষ্ট সংগীতশিল্পীকে তাঁর বাড়িতে ডেকে আনেন। সেতার বাদক রবি শংকর ও তাঁর গুরু আলাউদ্দিন খানও এখানে সংগীত সম্মেলনে অংশগ্রহণ করেছিলেন। এই বাড়িতে এখনও মহাসমারোহে দুর্গাপূজা হয়ে থাকে।
যশোবন্ত রাও হোল্কার
হিজ হাইনেস মহারাজাধিরাজ রাজ রাজেশ্বর সাওয়াই শ্রীমান্ত যশোবন্ত রাও হোল্কার (মারাঠি: यशवंतराव होळकर) বাহাদুর ছিলেন ব্রিটিশ শাসনাধীন ভারতের মারাঠা সাম্রাজ্যের একজন মহারাজা। তিনি ১৭৭৬ সালের ৩ ডিসেম্বর জন্মগ্রহণ করেন। তিনি ছিলেন একজন বিশেষ প্রতিভাধর সামরিক নেতা এবং ফার্সি ও মারাঠি ভাষায় শিক্ষিত ব্যক্তিত্ব। যশোবন্ত রাও প্রায়শ:ই "ভারতের নেপোলিয়ন" হিসাবে অভিহিত হন।
সেলিনা আখতার
সেলিনা আখতার একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের ব্যবস্থাপনা বিভাগের অধ্যাপক এবং রাঙ্গামাটি বিজ্ঞান ও প্রযুক্তি বিশ্ববিদ্যালয়ের (রাবিপ্রবি) ২য় উপাচার্য।
কর্মজীবন
সেলিনা আখতার চট্টগ্রাম বিশ্ববিদ্যালয়ের (চবি) ব্যবস্থাপনা বিভাগে অধ্যাপনা করেছেন। তিনি চবি শিক্ষক সমিতির সভাপতি হিসেবে দায়িত্ব পালন করেন। ২০২২ সালের ১৯ সেপ্টেম্বর তিনি রাঙ্গামাটি বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ পান এবং ২০ সেপ্টেম্বর পরবর্তী চার বছরের জন্য আনুষ্ঠানিকভাবে বিশ্ববিদ্যালয়টির ২য় উপাচার্য হিসেবে দায়িত্বভার গ্রহণ করেন। তিনি রাবিপ্রবির প্রথম নারী উপাচার্য।
শ্রী স্বামীনারায়ণ মন্দির, লন্ডন
ইংল্যান্ডের লন্ডনে অবস্থিত স্বামীনারায়ণ মন্দির :
অ্যাক্রোমেগালি
পিটুইটারি বা পোষণিকা গ্রন্থি থেকে অতিরিক্ত পরিমাণে বৃদ্ধি হরমোন ক্ষরণের ফলে অ্যাক্রোমেগালি হয়। ৯৫% এর বেশি ক্ষেত্রে অতিরিক্ত উৎপাদন হয় নিরীহ অর্বুদের জন্য, যা পিটুইটারি অ্যাডিনোমা নামে পরিচিত। এটি পিতামাতা থেকে আগত বংশীয় কোনো রোগ নয়। বিরল ক্ষেত্রে দেহের অন্য অংশের অর্বুদের জন্যও অ্যাক্রোমেগালি হতে পারে। রোগ নির্ণয় করার জন্য গ্লুকোজ দ্রবণ পান করার পর বৃদ্ধি হরমোন মাত্রা অথবা রক্তে ইনসুলিন-সদৃশ বৃদ্ধি ফ্যাক্টর পরিমাপ করতে হয়। রোগ শনাক্তের পর পিটুইটারি গ্রন্থির চিত্র তুলে দেখতে হয় কোনো অ্যাডিনোমা আছে কি না। যদি শৈশবকালে অতিরিক্ত বৃদ্ধি হরমোন উৎপাদিত হয়, তাহলে অ্যাক্রোমেগালির পরিবর্তে জাইগ্যান্টিজম বা দানবত্ব নামক রোগ হয়, এবং এতে আক্রান্ত রোগী অনেক বেশি লম্বা হয়ে থাকে।
চিকিৎসা পদ্ধতির মধ্যে রয়েছে অর্বুদ দূর করার জন্য শল্যচিকিৎসা, ওষুধ ও বিকিরণ চিকিৎসা। শল্যচিকিৎসা হলো পছন্দনীয় চিকিৎসা; অর্বুদ যত ছোটো হবে, শল্যচিকিৎসা তত আরোগ্য-সহায়ক হবে। যদি শল্যচিকিৎসা প্রতিনির্দেশিত হয় অথবা আরোগ্য-সহায়ক না হয়, তাহলে সোমাটোস্ট্যাটিন অ্যানালগ বা বৃদ্ধি হরমোন রিসেপ্টর অ্যান্টাগনিস্ট ব্যবহার করা যেতে পারে। শল্যচিকিৎসা বা ওষুধ কোনোটাই যদি কার্যকর না হয়, তাহলে বিকিরণ চিকিৎসা বা রেডিওথেরাপি দেওয়া যেতে পারে। চিকিৎসা না করলে প্রত্যাশিত আয়ুষ্কাল প্রায় ১০ বছর পর্যন্ত কমতে পারে, চিকিৎসা করালে স্বাভাবিক আয়ুষ্কাল পর্যন্ত বাঁচতে পারে।
প্রতি ৫০,০০০ জনে ৩ জন ব্যক্তি অ্যাক্রোমেগালিতে আক্রান্ত হয়। মধ্যবয়সি ব্যক্তিরা সবচেয়ে বেশি আক্রান্ত হয়। পুরুষ ও নারী সমানুপাতিক হারে আক্রান্ত হয়। ১৭৭২ খ্রিষ্টাব্দে Nicolas Saucerotte সর্বপ্রথম এই রোগের বর্ণনা প্রদান করেন। অ্যাক্রোমেগালি শব্দটি গ্রিক ἄκρον  "শাখাঙ্গ", ও μέγα  অর্থ "বৃহৎ"। বাংলায় এর পারিভাষিক অর্থ বৃহৎ শাখাঙ্গ বা দীর্ঘাঙ্গতা।
উপসর্গগুলো
অ্যাক্রোমেগালিতে নিম্নলিখিত উপসর্গগুলো দেখা যায়:
পিটুইটারি অ্যাডিনোমা
৯৮% ক্ষেত্রে পিটুইটারি অ্যাডিনোমা (৬০-৮০% ক্ষেত্রে ম্যাক্রো‌অ্যাডিনোমা ও ২০-৪০% ক্ষেত্রে মাইক্রো‌অ্যাডিনোমা) নামক পিটুইটারি গ্রন্থির নিরীহ অর্বুদের ফলে বৃদ্ধি হরমোনের অত্যুৎপাদনের কারণে অ্যাক্রোমেগালি হয়। এই অর্বুদগুলো অত্যধিক বৃদ্ধি হরমোন উৎপাদন করে এবং আকারে বড়ো হওয়ার সাথে সাথে পারিপার্শ্বিক মস্তিষ্ক কলা বা টিসুকে সংনমিত করে। কিছু কছু ক্ষেত্রে এরা অপটিক স্নায়ুকে সংনমিত করতে পারে। অর্বুদের আকার বৃদ্ধির ফলে মাথাব্যথা ও দৃষ্টির সমস্যা দেখা দিতে পারে। অধিকন্তু, পারিপার্শ্বিক স্বাভাবিক পিটুইটারি টিসুর সংনমন ঘটার ফলে অন্যান্য হরমোন উৎপাদন পরিবর্তিত হতে পারে, ফলে মহিলাদের মাসিকের পরিবর্তন ও স্তন থেকে ক্ষরণ হয় এবং পুরুষদের টেস্টোস্টেরন হরমোন উৎপাদন হ্রাস পাওয়ার কারণে পুরুষত্বহীনতা বা ধ্বজভঙ্গ  রোগ দেখা দেয়। বৃদ্ধি হরমোন উৎপাদন হার ও অর্বুদের আক্রমণাত্মকতায় অনেক বৈচিত্র্য লক্ষ করা যায়। কিছু অ্যাডিনোমা খুবই ধীরে বৃদ্ধি পায় এবং বৃদ্ধি হরমোনের আধিক্যজনিত উপসর্গগুলো অনেক বছর ধরে অপ্রকাশিত থাকে। অন্যান্য অ্যাডিনোমাগুলো খুব দ্রুত বৃদ্ধি পায় এবং পারিপার্শ্বিক মস্তিষ্কের অঞ্চল অথবা পিটুইটারির নিকটে অবস্থিত প্যারানেজাল সাইনাস বা পরানাসিক্য অস্থিগহ্বরকে আক্রান্ত করে। সাধারণত, অপেক্ষাকৃত অল্পবয়সিদের ক্ষেত্রে টিউমার বা অর্বুদগুলো আক্রমণাত্মক হয়। অধিকাংশ পিটুইটারি অর্বুদগুলো বংশগতভাবে না হয়ে বরং স্বতঃস্ফূর্তভাবেই হয়। অনেক পিটুইটারি অর্বুদ একটি পিটুইটারি কোষে একটা জিনগত পরিবর্তনের থেকে উদ্ভূত হয় যার ফলে কোষ বিভাজন হার বৃদ্ধি পায় এবং অর্বুদ তৈরি হয়। GNAS (গুয়ানিন নিউক্লিওটাইড বাইন্ডিং প্রোটিন, আলফা স্টিমিউলেটিং) জিনে সোমাটিক মিউটেশনের ফলে G প্রোটিন অত্যধিক সক্রিয় হলে, অস্বাভাবিক কোষ বৃদ্ধির ফলে পিটুইটারি অ্যাডিনোমা ও বিস্তৃত সোমাটোম্যামোট্রফ হাইপারপ্লেজিয়া হতে পারে, যেটি অর্জিত অথবা ম্যাকিউন-অলব্রাইট সিনড্রোম-এর সাথে সংশ্লিষ্ট হতে পারে।
অন্যান্য অর্বুদসূমহ
অল্প কিছু ক্ষেত্রে, দেহের অন্য অংশের কার্সিনয়েড অর্বুদসমূহ যেমন, অগ্ন্যাশয়, ফুসফুস অথবা অন্যান্য নিউরো-এন্ডোক্রাইন অর্বুদসমূহ থেকে বৃদ্ধি হরমোন অথবা বৃদ্ধি হরমোন অবমুক্তকারী হরমোন  ক্ষরিত হতে পারে যা বৃদ্ধি হরমোনের ক্ষরণ কে উদ্দীপিত করে।
রোগ নির্ণয়
অ্যাক্রোমেগালি রোগ নির্ণয়ে পরীক্ষা-নিরীক্ষা ও মেডিকেল চিত্রণ গুরুত্বপূর্ণ ভূমিকা পালন করে। ইনসুলিন-সদৃশ বৃদ্ধি ফ্যাক্টর-১ (IGF1) হলো অ্যাক্রোমেগালি শনাক্তে সবচেয়ে সংবেদনশীল পরীক্ষা। IGF-1 মাত্রা সরাসরি বৃদ্ধি হরমোনের সক্রিয়তাকে প্রতিফলিত করে। অর্ধায়ু অনেক বেশি হওয়ায় এটির মাত্রা বৃদ্ধি হরমোন মাত্রার তুলনায় কম উঠানামা করে। প্রায় সকল অ্যাক্রোমেগালি রোগীদের ক্ষেত্রেই IGF-1 মাত্রা বৃদ্ধি পেয়ে থাকে।
বৃদ্ধি হরমোন মাত্রা যদি অনির্ণেয় হয়, তাহলে অ্যাক্রোমেগালি হয়নি বলে অনুমান করা যেতে পারে, তবে রক্তে কেবল বৃদ্ধি হরমোনের নির্ণয়যোগ্য মাত্রা পেলেই অ্যাক্রোমেগালি হয়েছে তা নিশ্চিত করে বলা যায় না। স্বাভাবিক প্রাপ্তবয়স্কদের দিনের অধিকাংশ সময় বৃদ্ধি হরমোনের স্বাভাবিক মাত্রা হলো <০.৫ µg/L (মাইক্রোগ্রাম/লিটার)। শারীরিক বা মানসিক চাপ বা পীড়নের সময় বৃদ্ধি হরমোনের মাত্রা স্বাভাবিকের চেয়ে বেশি হয়।
মুখে গ্লুকোজ পান করানোর পর ‘বৃদ্ধি হরমোন অবদমন পরীক্ষা’ হচ্ছে খুবই সুনির্দিষ্ট একটি পরীক্ষা। গ্লুকোজ সহনশীলতা পরীক্ষা করার পর বৃদ্ধি হরমোনের মাত্রার অবদমন না ঘটলে অ্যাক্রোমেগালি হয়েছে বলে ধরে ধরে নেওয়া যায়। অ্যাক্রোমেগালি রোগীদের ক্ষেত্রে বৃদ্ধি হরমোন ০.৩ µg/L এর নিচে নামে না, বরং কারও কারও ক্ষেত্রে বৃদ্ধি পেতে পারে; প্রায় ২৫% অ্যাক্রোমেগালি রোগীর ক্ষেত্রে গ্লুকোজ সহনশীলতা পরীক্ষায় ডায়াবেটিস ধরা পড়ে।
অর্বুদ থেকে প্রোল্যাক্টিন হরমোন সহ-ক্ষরণ হওয়ায় ৩০% ক্ষেত্রে প্রোল্যাক্টিন ঘনত্ব বৃদ্ধি পায়। প্রোল্যাক্টিনোমা নামক পিটুইটারি গ্রন্থির অর্বুদ হলে প্রোল্যাক্টিন মাত্রা >২০০ µg/L-এর বেশি হয়। প্রোল্যাক্টিন মাত্রা ২০ থেকে ২০০ মাইক্রোগ্রাম/লিটার (µg/L)-এর মধ্যে থাকলে হাইপারপ্রোল্যাক্টিনিমিয়ার অন্যান্য কারণগুলো বিবেচনা করা উচিত। অ্যাক্রোমেগালিতে অন্যান্য পরীক্ষার মধ্যে মলান্ত্রবীক্ষণ বা কোলনোস্কপি করে বৃহদন্ত্র বা কোলনের অর্বুদ আছে কি না তা নিরীক্ষা করে দেখা। অ্যাক্রোমেগালিতে দৃষ্টিক্ষেত্র পরীক্ষায় প্রায়শই সমস্যা দেখা দেয়, যেমন বাইটেম্পোরাল হেমিয়ানোপিয়া বা দ্বিরগ অর্ধান্ধতা।
চিকিৎসা
চিকিৎসার লক্ষ্য হচ্ছে বৃদ্ধি হরমোনের মাত্রাকে স্বাভাবিক পর্যায়ে নিয়ে এনে অ্যাক্রোমেগালির উপসর্গগুলো উপশম করা, বর্ধিঞ্চু পিটুইটারি অর্বুদ পারিপার্শ্বিক মস্তিষ্ক অঞ্চলে যে চাপ প্রয়োগ করছে তা কমানো ও পিটুইটারি গ্রন্থির কার্যক্রম স্বাভাবিক পর্যায়ে নিয়ে আসা। চিকিৎসা না করালে মৃত্যু সম্ভাবনা অনেকগুণ বেড়ে যায়। অধিকাংশ মৃত্যু হৃদ্‌বৈকল্য, করোনারি ধমনি রোগ ও উচ্চ রক্তচাপজনিত কারণে হয়। অধিকন্তু, অর্বুদজনিত কারণেও মৃত্যুসংখ্যা বেশি হতে পারে, বিশেষত বৃহদন্ত্রের অর্বুদ; এজন্য কোলনের ক্যান্সার হওয়ার ঝুঁকি হ্রাস করতে মলান্ত্র বা কোলনের পলিপ বা বৃন্তার্বুদ শনাক্ত ও দূরীকরণের নিমিত্তে নিয়মিত মলান্ত্রবীক্ষণ বা কোলনোস্কপি পরীক্ষা করার পরামর্শ দেওয়া হয়, যদিও  এ-ব্যাপারে প্রাপ্ত তথ্য-প্রমাণাদি নিশ্চয়জনক নয়। চিকিৎসার লক্ষ্যমাত্রা হচ্ছে বৃদ্ধি হরমোনের গড় মাত্রা ২.৫ µg/L-এর নিচে রাখা; এটি সর্বদা 'নিরাপদ' না হলেও মৃত্যুহার কমিয়ে স্বাভাবিক মাত্রায় নিয়ে আসে বলে এটি 'নিরাপদ' বৃদ্ধি হরমোন মাত্রা বলে বিবেচিত হয়। বর্তমানে শল্যচিকিৎসা, রেডিওথেরাপি বা বিকিরণ চিকিৎসা ও ওষুধ এই তিনভাবে অ্যাক্রোমেগালির চিকিৎসা করা হয়।
শল্যচিকিৎসা
সাধারণত ট্রান্স-স্ফিনয়ডাল অস্ত্রোপচার হলো প্রথম সারির চিকিৎসা এবং বৃদ্ধি হরমোনের আধিক্য থেকে আরোগ্য লাভ হতে পারে, বিশেষ করে মাইক্রো‌অ্যাডিনোমার (অর্বুদের আকার <১ সে.মি.) রোগীর ক্ষেত্রে। প্রায়শই দেখা যায় যে, অস্ত্রোপচার করলে অর্বুদের আকার ছোটো হয়ে যায় এবং পরবর্তীতে অস্ত্রোপচার-পরবর্তী চিত্রণ ও গ্লুকোজ সহনশীলতা পরীক্ষায় প্রাপ্ত ফলাফল অনুসারে দ্বিতীয় সারির চিকিৎসার প্রয়োজন হয়।
ওষুধ
অস্ত্রোপচার সম্পন্ন করার পরও অ্যাক্রোমেগালি ভালো না হলে, ওষুধ প্রয়োগ করে বৃদ্ধি হরমোন মাত্রা ( ১.০ μg/L বা প্রায় ৩ mIU/L-এর নিচে) ও ইনসুলিন-সদৃশ বৃদ্ধি ফ্যাক্টর-১ ঘনত্ব স্বাভাবিক পর্যায়ে নিয়ে আসা হয়। যে-সব রোগী রেডিওথেরাপি চিকিৎসা গ্রহণ করেছেন, তারা কয়েক বছর পর ওষুধ সেবন বন্ধ করতে পারেন। সোমাটোস্ট্যাটিন অ্যানালগসমূহ (যেমন অকট্রিওটাইড, ল্যানরিওটাইড বা প্যাসিরিওটাইড) ধীরে ধীরে অবমুক্ত হয় এমন ইনজেকশন হিসেবে কয়েক সপ্তাহ পরপর প্রদান করা যেতে পারে। এই ওষুধগুলো অস্ত্রোপচারের পূর্বে অথবা এর বিকল্প হিসেবে প্রাথমিক চিকিৎসা হিসেবেও ব্যবহার করা যেতে পারে। এগুলো কোনো কোনো রোগীর ক্ষেত্রে অর্বুদের আকার কমাতে পারে।
অকট্রিওটাইডের বিরূপ প্রতিক্রিয়াগুলো হলো বমনেচ্ছা, বমন, পেটব্যথা, পেটফাঁপা ও স্টিয়েটোরিয়া বা মেদদাস্ত। ৬ মাস ব্যবহারের পর ২০-৩০% রোগীর ক্ষেত্রে বিলিয়ারি স্লাজ ও পিত্তপাথুরী হতে পারে, যা সাধারণত উপসর্গবিহীন। তবে, লক্ষণযুক্ত পিত্তাশয় পাথরের বার্ষিক ঘটন হার প্রায় ১%। হৃদ্‌গত প্রভাবের মধ্যে রয়েছে ২৫% ক্ষেত্রে হৃদ্ মন্থরতা (সাইনাস ব্র‍্যাডিকার্ডিয়া) ও হৃদ্‌গত পরিবহণ বিশৃঙ্খলা (১০%)। অকট্রিওটাইড দীর্ঘদিন ধরে ব্যবহারে ভিটামিন বি১২ ঘাটতি দেখা যায়। অস্ত্রোপচারের যোগ্য নয় এমন অর্বুদগুলো অকট্রিওটাইড রোধক হতে পারে, এ-সব ক্ষেত্রে দ্বিতীয় প্রজন্মের সোমাটোস্ট্যাটিন অ্যানালগ, প্যাসিরিওটাইড, অর্বুদ নিয়ন্ত্রণের জন্য ব্যবহার করা যেতে পারে। তবে, ইনসুলিন ও গ্লুকোজ মাত্রা সতর্কভাবে পরিবীক্ষণ করা উচিত, কারণ প্যাসিরিওটাইড ইনসুলিন ক্ষরণ কমিয়ে রক্তের শর্করা মাত্রা বৃদ্ধি করতে পারে।
ডোপামিন অ্যাগনিস্টগুলো (যেমন, ব্রোমোক্রিপ্টিন, ক্যাবারগোলিন) বৃদ্ধি হরমোনের মাত্রা কমাতে কিছুটা কম কার্যকর, তবে কখনো কখনো সহায়ক হতে পারে, বিশেষ করে যদি প্রোল্যাক্টিন হরমোন বেশি ক্ষরণ হয়। অ্যাক্রোমেগালির চিকিৎসায় সাম্প্রতিক সংযোজন হলো বৃদ্ধি হরমোন রিসেপ্টর অ্যান্টাগনিস্ট। এই গোত্রভুক্ত একমাত্র সদস্য হলো পেগভিসোম্যান্ট। অন্তর্জাত বৃদ্ধি হরমোন অণুসমূহের ক্রিয়াকে অবরুদ্ধ করার মাধ্যমে, এই যৌগটি অ্যাক্রোমেগালির উপসর্গগুলোকে নিয়ন্ত্রণে আনতে সক্ষম। পেগভিসোম্যান্ট ইনজেকশন প্রত্যহ ত্বকের নিচে দিতে হবে।
আরোগ্য সম্ভাবনা
অ্যাক্রোমেগালি রোগীদের আয়ুষ্কাল নির্ভর করে কত তাড়াতাড়ি রোগটি শনাক্ত হয় তার ওপর। শুরতেই শনাক্তকৃত অ্যাক্রোমেগালির সফলভাবে চিকিৎসা সম্পন্ন করার পর প্রত্যাশিত আয়ুষ্কাল সাধারণ মানুষের মতোই হয়। অ্যাক্রোমেগালি শনাক্ত হওয়ার পূর্বেই অনেক বছর পেরিয়ে যায়, ফলে পরিণতি অপেক্ষাকৃত খারাপ হয় এবং বলা হয়ে থাকে যে, বৃদ্ধি হরমোনের মাত্রা যত ভালোভাবে নিয়ন্ত্রণ করা সম্ভব হবে, অ্যাক্রোমেগালির পরিণতি তত ভালো হবে। অ্যাক্রোমেগালির সফল অস্ত্রোপচার সম্পন্ন হলে মাথাব্যথা ও দৃষ্টির সমস্যা দূর হয়ে যায়। একটি ব্যতিক্রম হলো স্লিপ অ্যাপনিয়া, যা প্রায় ৭০% ক্ষেত্রে দেখা যায়, কিন্তু বৃদ্ধি হরমোনের মাত্রা সফলভাবে কমিয়ে আনার পরও এই সমস্যা দূর হতে চায় না। প্রায় ৪০% ক্ষেত্রে উচ্চ রক্তচাপ দেখা দিলেও, রক্তচাপ নিয়ন্ত্রণের নিয়মিত ব্যবহৃত ওষুধ ব্যবহারে ভালো সাড়া পাওয়া যায়। অ্যাক্রোমেগালিতে আক্রান্ত ব্যক্তির বহুমূত্ররোগ হলে বহুমূত্ররোগের ওষুধ দিয়ে এর চিকিৎসা করা হয়, তবে বৃদ্ধি হরমোনের মাত্রা সফলভাবে কমিয়ে আনা গেলে প্রায়শই বহুমূত্ররোগের উপসর্গগুলোর উপশম হয়। যদি গোনাড বা জননাঙ্গ ঠিক থাকে, তাহলে চিকিৎসায় হাইপোগোনাডিজম বা যৌনরসাল্পতা ভালো হয়ে যায়। অ্যাক্রোমেগালিতে ক্যান্সারের ঝুঁকি কিছুটা বাড়ে।
বহিঃসং‌যোগ
]
উইকি লাভস আর্থ
২০১৬ সালের উইকি লাভস আর্থ পর্বে ২৬টি দেশের ৭,০০০ প্রতিযোগী অংশ নেয় এবং ৭৫,০০০ ছবি জমা পড়ে।
উইকি লাভস আর্থ উইকি লাভস মনুমেন্টস প্রতিযোগিতার একটি সহযোগী প্রকল্প। নেদারল্যান্ডে ২০১০ সালে শুরু হয় উইকি লাভস মনুমেন্টস প্রতিযোগিতা। এটি প্রতি বছর সেপ্টেম্বর মাসে অনুষ্ঠিত হয়। ২০১০ সালে পর উইকি লাভস মনুমেন্টস ইউরোপের অন্যান্য দেশে ছড়িয়ে পড়ে এবং গিনেজ রেকর্ডের বই অনুযায়ী, এই প্রতিযোগিতার ২০১১ সালের সংস্করণটি সবচেয়ে বড় আলোকচিত্র প্রতিযোগিতার বিশ্ব রেকর্ড ভাঙে। ২০১২ সালে, প্রতিযোগিতায় ৩৫টি দেশ অংশগ্রহণ করে যা ইউরোপের বাইরেও ছড়িয়ে পড়ে। উইকি লাভস মনুমেন্টস ২০১২'র সময়, ১৫,০০০ জন অংশগ্রহণকারী কর্তৃক ৩,৫০,০০০ টির অধিক ঐতিহাসিক স্থাপনার আলোকচিত্র আপলোড করা হয়। ২০১৩ সালে, উইকি লাভস মনুমেন্টস প্রতিযোগিতা এন্টার্কটিকাসহ ছয়টি মহাদেশে অনুষ্ঠিত হয় এবং বিশ্বজুড়ে পঞ্চাশটিরও বেশি দেশ এতে অংশগ্রহণ করে।
বিজয়ী
উইকি লাভস আর্থের আন্তর্জাতিক প্রথম পুরস্কার বিজয়ীদের একটি তালিকা নিচে দেওয়া হয়েছে:
স্বাধীন রাষ্ট্রের রাষ্ট্রমণ্ডল
সোভিয়েত স্বাধীন রাষ্ট্রের রাষ্ট্রমণ্ডল বা স্বাধীন রাষ্ট্রের কমনওয়েলথ (Содружество Независимых Государств, СНГ) হল একটি আঞ্চলিক সংগঠন যার সদস্য দেশগুলি ১১টি সাবেক সোভিয়েত প্রজাতন্ত্র নিয়ে গঠিত। এই সংগঠনটি ১৯৯১ সালে সোভিয়েত ইউনিয়নের পতনে, ভাগ করা সোভিয়েত প্রজাতন্ত্রগুলির জন্য ১টি অবিভক্ত অর্থনৈতিক অঞ্চল তৈরি করার উদ্দেশ্যে গঠিত হয়েছিল।
ফ্র্যাঙ্ক লুথার মট
ফ্র্যাঙ্ক লুথার মট (৪ এপ্রিল, ১৮৮৬ - ২৩ অক্টোবর, ১৯৬৪) হলেন একজন মার্কিন ইতিহাসবেত্তা এবং সাংবাদিক। আ হিস্ট্রি অব আমেরিকান ম্যাগাজিন্‌স বইয়ের ১ম ও ২য় খণ্ডের জন্য তিনি ১৯৩৯ সালে ইতিহাসে পুলিৎজার পুরস্কার লাভ করেন।
প্রারম্ভিক জীবন
মট ১৮৮৬ সালের ৪ এপ্রিল আইওয়ার রোজ হিলে জন্মগ্রহণ করেন। তার পিতা ডেভিড চার্লস মট ছিলেন "হোয়াট চিয়ার, আইওয়া প্যাট্রিয়ট" সাপ্তাহিকীর প্রকাশক এবং তার মাতা ম্যারি ই. টিপটন
আলাউদ্দিন আহম্মদ
'''অধ্যাপক ড. আলাউদ্দিন আহম্মদ''' বাংলাদেশ আওয়ামী লীগের রাজনীতিবিদ এবং কিশোরগঞ্জ-১ (কিশোরগঞ্জ সদর-হোসেনপুর) আসনের সাবেক সংসদ সদস্য। তিনি তিনি জাহাঙ্গীরনগর বিশ্ববিদ্যালয়ের উপাচার্য হিসেবে ১৮ জুলাই ১৯৯৮ সাল থেকে ১৯৯৯ সাল পর্যন্ত দায়িত্ব পালন করেছেন।
জন্ম ও প্রাথমিক জীবন:
অধ্যাপক ড. আলাউদ্দিন আহম্মদ কিশোরগঞ্জ জেলায় জন্মগ্রহণ করেন। তিনি ৭৫বছর বয়সে ২০২২সালের ১৩ডিসেম্বরে মৃত্যু বরণ করেন।
রাজনৈতিক ও কর্মজীবন
আলাউদ্দিন আহম্মদ জাহাঙ্গীরনগর বিশ্ববিদ্যালয়ের সাবেক উপাচার্য। তিনি কিশোরগঞ্জ-১ (কিশোরগঞ্জ সদর-হোসেনপুর) আসন থেকে ১৯৯৯ সালের উপ-নির্বাচনে ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন।
দউলি
দউলি (Deoli) ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দউলি শহরের জনসংখ্যা হল ১১৯,৪৩২ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে দউলি এর সাক্ষরতার হার বেশি।
এই শহরের জনসংখ্যার ১৯% হল ৬ বছর বা তার কম বয়সী।
জেট এয়ারওয়েজ
এই বিমান সংস্থার সদর দপ্তর মুম্বাই এ অবস্থিত। মার্কেট শেয়ার এবং যাত্রী বহন এর দিক থেকে দেখলে এটা ইন্দিগোর পর ভারতের দ্বিতীয় বৃহত্তম বিমান পরিবহন সংস্থা। এটা বিশ্বব্যাপী ৭৪ টি গন্তব্যস্থলে দৈনিক ৩০০ টার উপর ফ্লাইট নিয়ে পরিচালনা করে। এর প্রধান হাব মুম্বাই এ এবং বাকি হাব গুলো দিল্লি, কলকাতা, চেন্নাই এবং বেঙ্গালুরুতে। ১৪ ই এপ্রিল ২০১০ থেকে জেট এয়ারওয়েজ মুম্বাই ও জোহানেসবার্গ এর মধ্যে দৈনিক ফ্লাইট শুরু করেছে।
ইতিহাস
একটি এয়ার ট্যাক্সি অপারেটর হিসাবে ১৯৯২ সালে জেট এয়ারওয়েজ প্রতিষ্ঠিত হয় এবং পরে ৫ মে ১৯৯৩ সালে এরা বাণিজ্যিক কার্যক্রম শুরু করে। সেই সময় এর বিমান বহরে ৪টি বোয়িং ৭৩৭-৩০০ বিমান ছিল| ২০০৪ সালের মার্চ মাসে চেন্নাই থেকে কলম্বো অবধি বিমান সেবা চালু করে জেট এয়ারওয়েজ তাদের আন্তর্জাতিক বিমান সেবা চালু করে। কোম্পানিটি বোম্বে স্টক এক্সচেঞ্জে তালিকাভুক্ত আছে কিন্তু এর ৮০% স্টক নিয়ন্ত্রণ করেন মিস্টার নরেশ গয়াল, ওনার জেট এর অভিভাবক সংস্থা, টেইলউইন্ডস এর মালিকানার মাধ্যমে| [১]
জেট এয়ারওয়েজের সর্বশেষ ফ্লাইটটি ছিল বৃহস্পতিবার, এপ্রিল ১৮, ২০১৯ অমৃতসর থেকে মুম্বাই।
গন্তব্যস্থল
জেট এয়ারওয়েজ ৫২টি গার্হস্থ্য এবং ২১টি আন্তর্জাতিক গন্তব্যস্থলে নিজেদের বিমান পরিষেবা প্রদান করে। এই প্রকার এরা এশিয়া, ইউরোপ, এবং উত্তর আমেরিকার মতন ১৯ টি দেশের মধ্যে মোট ৭৩ টি গন্তব্যস্থলে নিজেদের বিমান পরিষেবা প্রদান করে|
বহর
নভেম্বর ২০১৪ এর হিসাবে, জেট এয়ারওয়েজের বহর নিম্নলিখিত বিমান নিয়ে গঠিত যাদের গড় বয়স হলো ৫.৪ বছর:
সেবা
জেট এয়ারওয়েজ নতুন নতুন সুবিধা কে তুলে ধরার পাশাপাশি বিলাসিতার বৃদ্ধিকেও অব্যাহত রেখেছে| সাম্প্রতিক নতুন এয়ারবাস এ ৩৩০-২০০ এবং বোয়িং ৭৭৭-৩০০ এ আর এর বর্তমানে আবির্ভাবের ফলে জেট এয়ারওয়েজের নতুন কেবিন উপস্থাপনা করেছে এবং সব শ্রেণীর মধ্যে আরো আরামদায়ক আসন এর ব্যবস্থা করেছে|
এয়ারবাস এ ৩৩০-২০০ বিমানে দুটি ক্লাস আছে: প্রিমিয়ার এবং ইকোনমি| বোয়িং ৭৭৭-৩০০ ই আর বিমানে তিনটি ক্লাসের সেবা আছে: ফার্স্ট, প্রিমিয়ার (বিজনেস) এবং ইকোনমি| একটি পূর্ণ সেবা সম্পন্ন এয়ারলাইন হওয়ার জন্য, জেট এয়ারওয়েজে সব শ্রেণীর ভ্রমনের উপর খাবার পরিবেশিত হয়|
ঘারোলি
ঘারোলি (Gharoli), ভারতের ন্যাশনাল ক্যাপিটাল টেরিটোরি অফ দিল্লী রাজ্যের পূর্ব জেলার একটি শহর ।
জনসংখ্যার উপাত্ত
ভারতের ২০০১ সালের আদমশুমারি অনুসারে ঘারোলি শহরের জনসংখ্যা হল ৬৮,৯৭৮ জন। এর মধ্যে পুরুষ ৫৬%, এবং নারী ৪৪%।
এখানে সাক্ষরতার হার ৭০%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে ঘারোলি এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো
ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো (১৮৪৯-১৯০৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের অষ্টম কির-তি রিন-পো-ছে  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো ১৮৪৯ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তার পিতার নাম ছিল স্ঙ্গাগ্স-'ছাং-ব্দে-ছেন এবং মাতার নাম ছিল জো-মো-থার । জন্মের পর তার নাম রাখা হয় 'ফ্রিন-লাস-র্দো-র্জে । পাঁচ বছর বয়সে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো  নামক তৃতীয় 'জাম-দ্ব্যাংস-ব্ঝাদ-পা  উপাধিধারী লামা তাকে কুন-দ্গা'-ছোস-'ফাগ্স-থুব-ব্স্তান-ন্যি-মা  নামক সপ্তম কির-তি রিন-পো-ছে  উপাধিধারী লামার পুনর্জন্ম রূপে চিহ্নিত করেন এবং তার নতুন নাম রাখেন ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো। দ্কোন-ম্ছোগ-স্মোন-লাম  নামক ভিক্ষুর নিকট তিনি শিক্ষার্থীর শপথ গ্রহণ করেন। ১৮৭৩ খ্রিষ্টাব্দে ঙ্গাগ-দ্বাং-ছোস-'ফেল  নামক বৌদ্ধ লামা তাকে ভিক্ষুর শপথ প্রদান করেন। ১৮৭৪ খ্রিষ্টাব্দে তিনি ঙ্গা-য়ুল-কির-তি  বৌদ্ধবিহার প্রতিষ্ঠা করেন, যেখানে ১৯০৪ খ্রিষ্টাব্দে তার মৃত্যু হয়।
আমিনা হায়দারি
আমিনা হায়দারি (১৮৭৮-১৯৩৯) একজন ভারতীয় সমাজকর্মী ছিলেন।তিনি কায়সার-ই-হিন্দ পদক লাভ করেছিলেন।
প্রথম জীবন
আমিনা হায়দারী ১৮৭৮ সালে জন্মগ্রহণ করেন। হায়দ্রাবাদ রাজ্যের সাবেক প্রধানমন্ত্রী আকবর হায়দারী হলেন তার স্বামী।
সমাজসেবা
আমিনা হায়দারী একজন বিশিষ্ট সমাজসেবক। নারী ও দরিদ্রদের জন্য তিনি বিবিধ কাজ করেছেন। ১৯০৮ সালের মুসির মহাবন্যার সময় বন্যার্তদের জন্য তিনি অনেক কাজ করেন। এই কাজের স্বীকৃতি স্বরূপ তাকে ১৯০৮ সালে কায়সার-ই-হিন্দ পদক প্রদান করা হয়। তিনিই প্রথম নারী, যিনি এই পদক লাভ করেন।
লেডি হায়দারী ক্লাব প্রতিষ্ঠা
১৯২৯ সালে আমিনা হায়দারী মহিলাদের জন্য লেডি হায়দারী ক্লাব প্রতিষ্ঠা করেন। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। এছাড়া তিনি মাহবুবিয়া বালিকা বিদ্যালয় প্রতিষ্ঠা করেন, যা ঐ প্রদেশের প্রথম বালিকা বিদ্যালয়।
পরিবার
আমিনা হায়দারীর স্বামী হায়দ্রাবাদ রাজ্যের সাবেক প্রধানমন্ত্রী আকবর হায়দারী। আমিনার চাচা ছিলেন বিখ্যাত আইনজীবী এবং উল্লেখযোগ্য কংগ্রেসম্যান বদরুদ্দিন তায়াবজি।
মৃত্যু
১৯৩৯ সালে আমিনা হায়দারী মৃত্যুবরণ করেন।
ঘরোন্দা নিম্ফা বাঙ্গার (পাটপাড়গঞ্জ)
ঘারোন্দা নীমকা বাঙার ওরফে পাতপার গঞ্জ (Gharonda Neemka Bangar alias Patpar Ganj), ভারতের ন্যাশনাল ক্যাপিটাল টেরিটোরি অফ দিল্লী রাজ্যের পূর্ব জেলার একটি শহর ।
জনসংখ্যার উপাত্ত
ভারতের ২০০১ সালের আদমশুমারি অনুসারে ঘারোন্দা নীমকা বাঙার ওরফে পাতপার গঞ্জ শহরের জনসংখ্যা হল ৩৪,৪০৯ জন। এর মধ্যে পুরুষ ৫৫%, এবং নারী ৪৫%।
এখানে সাক্ষরতার হার ৭০%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে ঘারোন্দা নীমকা বাঙার ওরফে পাতপার গঞ্জ এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
কেন্দুয়া পৌরসভা
কেন্দুয়া পৌরসভা বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি "খ শ্রেণির" পৌরসভা।
অবস্থান ও সীমানা
নেত্রকোণা জেলার কেন্দুয়া উপজেলার সদরে কান্দিউড়া ইউনিয়নের আংশিক এবং মাসকা ইউপি'র আংশিক এলাকা নিয়ে ১৯৯৮ সালে "গ শ্রেণি"-এর কেন্দুয়া পৌরসভা গঠিত হয়।
প্রশাসনিক এলাকা
কেন্দুয়া পৌরসভায় ০৯ (নয়) টি ওয়ার্ড নিয়ে কার্যক্রম হয়। বর্তমানে এ পৌরসভায় হোল্ডিং সংখ্যা ৪০৭০ টি।
আয়তন ও জনসংখ্যা
পৌরসভার মোট ভোটার সংখ্যা ১১,৬৯৬ জন তারমধ্যে পুরুষ ৫,৭২১ জন, মহিলা ৫,৯৭৪ জন।
শিক্ষার হার ও শিক্ষা প্রতিষ্ঠান
পৌরসভায় শিক্ষার হারঃ- ৮৭%
পৌরসভায় ২টি ডিগ্রী কলেজ(১টি সরকারি),হাইস্কুল ৪ টি (১টি সরকারি), সরকারি প্রাথমিক বিদ্যালয়ের সংখ্যা ৬টি, রেজিস্টার প্রাথমিক বিদ্যালয়ের সংখ্যা ৪টি, কমিউনিটি বিদ্যালয়ের সংখ্যা ২৯টি, হাফেজিয়া মাদ্রাসার সংখ্যা ৪টি, এফতেদায়ী মাদ্রাসার সংখ্যা ১টি, দাখিল মাদ্রাসা ১টি, এতিমখানা ২টি।
কলেজঃ
কেন্দুয়া সরকারি কলেজ।
পারভীন সিরাজ মহিলা ডিগ্রি কলেজ।
অ্যাগনেস আতিম আপেয়া
জীবনী
অ্যাগনেস আতিম আপেয়া উগান্ডার মার্টয়ার্স বিশ্ববিদ্যালয় থেকে স্নাতকোত্তর করার পর যুক্তরাজ্যের রিডিং বিশ্ববিদ্যালয় থেকে ডক্টরেট ডিগ্রি লাভ করেন।
আনজোব টানেল
আনজোব টানেল, ইস্তিকলোল টানেল বা উশতুর টানেল হল একটি ৫,০৪০ মিটার দীর্ঘ টানেল যা তাজিকিস্তানের রাজধানী দুশানবে থেকে ৮০ কিমি (৫০ মাইল) উত্তর-পশ্চিমে ২,৭২০ মিটার (৮,৯২০ ফুট) উচ্চতায় অবস্থিত। টানেলটি এম৩৪ হাইওয়ের অংশ যা তাজিক রাজধানীকে দেশের দ্বিতীয় বৃহত্তম শহর খুজান্দের সাথে সংযুক্ত করেছে। টানেলটির নির্মানকাজ আংশিকভাবে শেষ হওয়া সত্ত্বেও ২০০৬ সালে চলাচলের জন্য খুলে দেয়া হয়েছিল। ২০১৪ সালে ইরানের সরকার টানেলটির নির্মানকাজ শেষ করার জন্য তাজিকিস্তানের সাথে একটি চুক্তি স্বাক্ষর করে এবং ২০১৫ সালের শেষের দিকে টানেলটি পুনরায় চালু করা হয়েছিল। টানেলটি দুশানবে থেকে খুজান্দের যাওয়া-আসা করার সময় গাড়ীচালকদের কমপক্ষে ৪ ঘন্টা সময় বাঁচিয়ে দেয় এবং যাত্রীদের উজবেকিস্তানের মধ্য দিয়েও আর যাওয়ার প্রয়োজন পড়েনা।
কেন্দুয়া পৌরসভা
শিক্ষার হার ও শিক্ষা প্রতিষ্ঠান
উচ্চ বিদ্যালয়ঃ
আনজোব টানেল
কৌশলগত গুরুত্ব
স্থলপথে দুশানবে থেকে খুজান্দে যাওয়া-আসা করার জন্য উজবেকিস্তানের স্থলভাগের কিছু অংশ তাজিকিস্তান ব্যবহার করত। দেশদুটি দীর্ঘমেয়াদী কূটনৈতিক বিরোধে ভুগছে, ফলে তাজিকিস্তানের দুটি বৃহত্তম শহরের মধ্যে গাড়ী চলাচলে প্রতিবন্ধকতা সৃষ্টি করার একটা প্রবণতা উজবেকিস্তানের মধ্যে লক্ষ করা যেত। এই টানেলটির নির্মাণ উজবেকিস্তানের সেই ক্ষমতার অবসান ঘটিয়েছে । এটি অন্যান্য বড় বড় সমবায় প্রকল্পের সূচনায় অগ্রগণ্য ভূমিকা পালন করেছে, যেমন সাংতুদা-২ পাওয়ার প্লান্টের উদ্বোধন। টানেলটি একটি পরিকল্পিত মহাসড়কের অংশ হতে পারে যা ইরান থেকে পশ্চিম আফগানিস্তানের হেরাত এবং উত্তর আফগানিস্তানের মাজার-ই-শরিফ এবং শেরখান বন্দর হয়ে তাজিকিস্তান এবং সেখান থেকে চীন পর্যন্ত যাবে বলে ধারণা করা হচ্ছে। এই রুটটির নামকরণ করা হয়েছে নতুন সিল্ক রোড। টানেলটি দুশানবে এবং উজবেকিস্তানের রাজধানী তাসখন্দের মধ্যে একটি ট্রানজিট রুটও। টানেল নির্মাণের আগে, বিশেষ করে শীতের সময়, অতিরিক্ত তুষারপাতের হুমকির কারণে এই দুই দেশের রাজধানী-কেন্দ্রিক বাণিজ্যে পর্যায়ক্রমিক ব্যাঘাত ঘটত। আনজোব টানেল সেই বাণিজ্যিক বিপর্যয় অনেকাংশে কমিয়ে দিয়েছে।
কেন্দুয়া পৌরসভা
শিক্ষার হার ও শিক্ষা প্রতিষ্ঠান
জয়হরি স্প্রাই সরকারি উচ্চ বিদ্যালয়।